
เมื่อสมาชิกสภาองค์การบริหารส่วนตำบลเทพราชครบองค์ประชุมประธานสภาองค์การบริหารส่วนตำบลเทพราช ได้เชิญนายกองค์การบริหารส่วนตำบลเทพราช ได้ทำพิธีทางศาสนาพุทธจุดธูปเทียนบูชาพระรัตนตรัย และต่อจากนั้นประธานสภาฯ ได้ดำเนินการประชุมไปตามระเบียบวาระการประชุม
นายศิริพงศ์  พรหมแก้ว(ประธานสภาฯ)
ได้นำเสนอที่ประชุมสภาองค์การบริหารส่วนตำบลเทพราช              ว่าการประชุมสมัยสามัญ สมัยที่ ๔ ครั้งที่ ๑ ประจำปี ๒๕๕๖ ได้กำหนดระเบียบวาระการประชุมไว้ ๕ ระเบียบวาระได้แก่


ระเบียบวาระที่ ๑ เรื่องที่ประธานแจ้งให้ที่ประชุมทราบ


ระเบียบวาระที่ ๒ เรื่องรับรองรายงานการประชุมครั้งที่ผ่านมา


ระเบียบวาระที่ ๓ เรื่องด่วน (ถ้ามี)


ระเบียบวาระที่ ๔ ญัตติเสนอเพื่อพิจารณา


ระเบียบวาระที่ ๕ เรื่องอื่นๆ


และได้ถามที่ประชุมว่าเห็นชอบกับการนำเสนอระเบียบวาระดังกล่าวหรือไม่ และขอดำเนินการประชุมสภาองค์การบริหารส่วนตำบลเทพราช สมัยประชุมสมัยสามัญ สมัยที่ ๔ ครั้งที่ ๑ ประจำปี ๒๕๕๖ ต่อไป
ที่ประชุม

เห็นชอบในการนำเสนอระเบียบวาระการประชุมที่นำเสนอและประธานสภาองค์การบริหารส่วนตำบลเทพราช ได้ดำเนินการประชุมสภาองค์การบริหารส่วนตำบลเทพราช ไปตามระเบียบวาระที่ได้รับความเห็นชอบจากที่ประชุมสภาฯ ต่อไป 
/ระเบียบวาระ...
-๓-
ระเบียบวาระที่ ๑

 เรื่อง ที่ประธานแจ้งให้ที่ประชุมทราบ 

๑. ด้วยสมาชิกสภาองค์การบริหารส่วนตำบลเทพราช หมู่ที่ 7 ได้มีการรับรองผลการเลือกตั้งจากประธานคณะกรรมการการเลือกตั้ง ประจำจังหวัดนครศรีธรรมราช (กรณีแทนตำแหน่งที่ว่าง) คือ                 นายภานุ  บุญเหลือ 
 

๒. รายงานผลการปฏิบัติงานจากนโยบายที่ได้แถลงไว้           ต่อสภาองค์การบริหารส่วนตำบลเทพราช ประจำปี พ.ศ. ๒๕๕๖
นายศิริพงศ์  พรหมแก้ว(ประธานสภาฯ)
 
ขอเชิญฝ่ายบริหารชี้แจงรายละเอียด 
นายไชยา  ขนอม(นายกอบต.เทพราช)

กระผมในฐานะนายกองค์การบริหารส่วนตำบลเทพราช          ขอรายงานผลการปฏิบัติงานในรอบปีงบประมาณ พ.ศ.2556              ที่ผ่านมา ทั้งนี้ ได้จัดทำขึ้นตามพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม(ฉบับที่ 5) พ.ศ.2546 มาตรา 58/5 กำหนดให้นายกองค์การบริหารส่วนตำบลจัดทำรายงานผลการปฏิบัติงานตามนโยบายที่แถลงไว้ต่อสภาองค์การบริหารส่วนตำบล เป็นประจำทุกปี



กระผม ขอรายงานผลการปฏิบัติงานในรอบปีงบประมาณ พ.ศ.2556 ที่ผ่านมา  ตั้งแต่วันที่ 23 พฤศจิกายน พ.ศ.2555 ถึงวันที่        30 กันยายน พ.ศ.2556 พร้อมได้จัดทำเป็นรายงานแสดงผลการปฏิบัติงานตามที่ได้แถลงไว้ต่อสภาองค์การบริหารส่วนตำบลเทพราชเสร็จเรียบร้อยแล้ว โดยมีรายละเอียดดังนี้



1.ด้านการเกษตร



- ส่งเสริมสนับสนุนปุ๋ยเคมีอินทรีย์ให้กับกลุ่มอาชีพทำสวนยางพารา สวนปาล์ม ผลไม้และพืชผักทางการเกษตร ฯลฯ



- ส่งเสริมสนับสนุนการปลูกผักสวนครัวรั้วกินได้และ             ปลอดสารพิษ



- ส่งเสริมสนับสนุนอุปกรณ์และเครื่องจักรให้กับกลุ่มอาชีพเกษตรกร และกลุ่มอื่นๆในตำบลเทพราช



- สนับสนุนกลุ่มแก๊สชีวภาพผลิตใช้เองในชุมชน



- ส่งเสริมสนับสนุนให้ชุมชนดำเนินการตามหลักเศรษฐกิจพอเพียงเพื่อลดต้นทุนการผลิตและเพิ่มรายได้ในครัวเรือน



- สนับสนุนส่งเสริมหนึ่งตำบลหนึ่งผลิตภัณฑ์ เช่น การเพาะต้นกล้ายางพาราเพื่อจำหน่ายต่อไป



รวมโครงการที่ดำเนินการทั้งหมด จำนวน 1 โครงการ งบประมาณ 28,850 บาท
/2. ด้านโครงสร้าง...

-๔-



2. ด้านโครงสร้างพื้นฐานและสาธารณูปโภค



- ก่อสร้างระบบประปาหมู่บ้านและจัดระบบบริหารจัดการอย่างถูกต้องและมีคุณธรรมกับผู้ใช้น้ำทุกหลังคาเรือน



- โครงการถนนสู่ไร่ ไฟฟ้าสู่ป่า ทั้งตำบล



- โครงการก่อสร้างบุกเบิกถนนในทุกเส้นทางเพื่อลำเลียงสินค้าด้านการเกษตรและเส้นทางที่ประชาคมหมู่บ้าน – ผู้นำ เห็นสมควร      เพื่อประชาชนใช้สัญจรไปมาอย่างสะดวก

- โครงการก่อสร้างถนนลาดยาง และถนนคสล.ในเขตชุมชน              ทั้งตำบล



- โครงการขุดลอกคูคลอง เพื่อป้องกันอุทกภัยทั้งตำบล



- โครงการทำฝายน้ำล้นทุกคูคลองเพื่ออนุรักษ์สัตว์น้ำ และได้ใช้น้ำในการเกษตรและสัตว์เลี้ยงของประชาชน



- บูรณาการ ถนนทุกเส้นทางไฟฟ้าสาธารณะ เสียงตามสาย โทรศัพท์บ้านฯลฯ อย่างยั่งยืน




รวมโครงการที่ดำเนินการทั้งหมด จำนวน 12 โครงการ งบประมาณ 1,988,400 บาท



3. ด้านการพัฒนาคน



- ส่งเสริมสนับสนุนโครงการ “ดูแลครรภ์ ผูกพันแม่” โครงการสนับสนุนนมตั้งแต่ครรภ์



- ส่งเสริมสนับสนุนอาชีพแก่คนพิการทั้งตำบล



- ส่งเสริมสนับสนุนผู้ป่วยเรื้อรัง ซึ่งไม่สามารถช่วยเหลือตัวเองได้ทั้งตำบล



- ส่งเสริมสนับสนุนการทำกิจกรรมของผู้สูงอายุทั้งตำบล



- ส่งเสริมสนับสนุนเด็กกำพร้า(ไม่มีทั้งพ่อและแม่) ทั้งตำบล



- ส่งเสริมสนับสนุนกิจกรรมของกลุ่มสตรีและแม่บ้าน อสม.              ทั้งตำบล




รวมโครงการที่ดำเนินการทั้งหมด จำนวน 10 โครงการ งบประมาณ 9,855,600 บาท



4. ด้านการศึกษา



- ส่งเสริมสนับสนุนโครงการอาหารกลางวัน “กินอิ่มทุกวัน               อิ่มทุกคน ฟรีทุกมื้อ”



- สนับสนุนโครงการผู้เรียนในตำบลเทพราชสู่ความเป็นเลิศโดยติวเตอร์มืออาชีพ ตั้งแต่ระดับประถมศึกษาปีที่ 6 จนถึงมัธยมศึกษาปีที่ 3 ในวันหยุดวันเสาร์ อาทิตย์และช่วงปิดเทอม



- สนับสนุนโครงการอินเตอร์เน็ตความเร็วสูงเพื่อใช้ในการสืบค้นข้อมูล และเข้าถึงเครือข่ายต่างๆ (wi-fi) ในการเรียนรู้โดยให้เปิดสัญญาณบริการครอบคลุมพื้นที่ในตำบลเทพราช



/ รวมโครงการ...
-๕-



รวมโครงการที่ดำเนินการทั้งหมด จำนวน 5 โครงการ งบประมาณ 2,764,924 บาท



5. ด้านการสาธารณสุข



- ส่งเสริมสนับสนุนโครงการ”ศูนย์อนามัยชุมชน” ในตำบล         เทพราชอย่างเท่าเทียมกัน



- สนับสนุนโครงการ “อสม.ประสานใจสู่ใยรักชุมชน”



รวมโครงการที่ดำเนินการทั้งหมด จำนวน 11 โครงการ งบประมาณ 859,700 บาท



6. ด้านศาสนา ประเพณี และวัฒนธรรม



- ส่งเสริมกิจกรรมประเพณีลอยกระทง ณ ชลประทาน             คลองท่าทนหมู่ที่ 13



- ส่งเสริมกิจกรรมประเพณีชักพระของทุกวัดในตำบลเทพราช และกิจกรรมที่เกี่ยวข้องกับประเพณีอื่นๆ ในตำบลอย่างเท่าเทียม



รวมโครงการที่ดำเนินการทั้งหมด จำนวน 17 โครงการ งบประมาณ 762,139 บาท



7. ด้านความปลอดภัย และบริการ(อปพร.และกองปราบอาสา)



- ส่งเสริมสนับสนุนกิจกรรมของอปพร.และกองปราบอาสา             ให้มีเครื่องมือและอุปกรณ์ที่ทันสมัยเพื่อบริการประชาชนในตำบล             เทพราช



- ขยายศูนย์บริการประชาชนตามความเหมาะสมเพื่อบริการประชาชนในตำบล



- ส่งเสริมสนับสนุนวงดนตรีลูกทุ่ง อปพร.เพื่อให้บริการประชาชน



รวมโครงการที่ดำเนินการทั้งหมด จำนวน 11 โครงการ งบประมาณ 897,361 บาท



8. ด้านการท่องเที่ยวและกีฬา



- ส่งเสริมสนับสนุนโครงการก่อสร้างสนามกีฬากลางแบบครบวงจรของตำบล




- ส่งเสริมสนับสนุนแหล่งท่องเที่ยว น้ำตกอ่าวยางแดง น้ำตกหนานช่องฟ้า และแหล่งท่องเที่ยวอื่นๆ ในตำบลเทพราช



- ส่งเสริมสนับสนุนกีฬาของตำบลในทุกๆด้าน และให้การสนับสนุนกีฬาทุกระดับของกลุ่มโรงเรียนในตำบลเทพราช



รวมโครงการที่ดำเนินการทั้งหมด จำนวน 7 โครงการ งบประมาณ 1,022,694 บาท



9. ด้านอื่นๆ



จัดให้มีเครื่องมือเครื่องจักรเพื่อช่วยเหลือประชาชนในตำบล
/เมื่อเวลา...

-๖-
                                         

เมื่อเวลาเกิดภัยธรรมชาติ เช่น รถแบ็คโฮ รถเกรด รถบด รถน้ำ               รถดูดส้วม รถเก็บขยะ ตามความเหมาะสมของงบประมาณ




รวมโครงการที่ดำเนินการทั้งหมด จำนวน 12 โครงการ งบประมาณ 1,682,288 บาท



กระผม พร้อมด้วยคณะผู้บริหารทุกท่าน ขอขอบคุณทุกท่านที่มีส่วนร่วมในการสนับสนุนและส่งเสริมในการปฏิบัติงานส่งผลให้การดำเนินงานประสบผลสำเร็จด้วยดี ตลอดมา และคงได้รับการสนับสนุนและให้ความร่วมมือตลอดไป

นายศิริพงศ์  พรหมแก้ว(ประธานสภาฯ)
 
จากการรายงานผลการปฏิบัติงานจากนโยบายที่ได้แถลงไว้              ต่อสภาองค์การบริหารส่วนตำบลเทพราช ประจำปี พ.ศ. ๒๕๕๖ สมาชิกสภาฯ ท่านใด สงสัยหรือไม่ ขอเชิญครับ
 นางจิตตรา  คุ้มสวน(ส.อบต.หมู่ที่ 13)
 
จากการรายงานผลการปฏิบัติงานของผู้บริหาร อยากทราบว่าโครงการจัดงานประเพณีลอยกระทง ประจำปี พ.ศ.2555 ในวันที่        27 – 28 พฤศจิกายน 2555 ในการจัดงานครั้งนี้ ต้องการทราบว่าใช้งบประมาณเท่าไหร่ 

นางเบญจวรรณ  ขาวเขียว(หัวหน้าสำนักปลัด) 
งบประมาณปีนี้ตั้งไว้สามแสนกว่าบาท แต่จ่ายจริงสามหมื่นกว่าบาท เพราะว่าไม่มีการจัดกิจกรรม เนื่องจากเป็นวันไว้อาลัยแก่สมเด็จพระสังฆราช
นายศิริพงศ์  พรหมแก้ว(ประธานสภาฯ)
 
มีสมาชิกสภาฯ ท่านใด สงสัยหรือไม่ 
ที่ประชุม

ไม่มี
๓. รายงานผลการดำเนินงานในรอบปีงบประมาณ พ.ศ. ๒๕๕๖
นายศิริพงศ์  พรหมแก้ว(ประธานสภาฯ)
 
ขอเชิญฝ่ายบริหารชี้แจงรายละเอียด 
นายไชยา  ขนอม(นายกอบต.เทพราช)

ด้วยรัฐธรรมนูญแห่งราชอาณาจักรไทย พุทธศักราช 2550 วรรค 3 บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่าย              และการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 ข้อ 30(5) กำหนดให้ผู้บริหารองค์กรปกครองส่วนท้องถิ่น เสนอผลการติดตามและประเมินผล       ต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนทราบโดยทั่วไป            อย่างน้อยปีละหนึ่งครั้ง ภายในเดือนธันวาคมของทุกปี
/ดังนั้น...

-๗-

 
   

ดังนั้น เพื่อการปฏิบัติให้เป็นไปตามเจตนารมณ์ของรัฐธรรมนูญแห่งราชอาณาจักรไทยพุทธศักราช 2550 วรรค 3 และระเบียบกระทรวงมหาดไทยว่าด้วยการจัดทำแผนพัฒนาองค์กรปกครอง          ส่วนท้องถิ่น พ.ศ.2548 ข้อ 30(5) องค์การบริหารส่วนตำบลเทพราช            จึงขอประกาศผลการดำเนินงานการจัดทำงบประมาณ การใช้จ่าย       และผลการดำเนินงาน รวมทั้งการติดตามและประเมินผลแผนพัฒนาท้องถิ่น ในรอบปีงบประมาณ พ.ศ.2556 เพื่อให้ประชาชนได้มี             ส่วนร่วมในการตรวจสอบและกำกับการบริหารจัดการ รายละเอียดปรากฏตามเอกสารที่ได้แจกให้สมาชิกสภาฯ ทุกท่านแล้ว 



ผลการดำเนินงานองค์การบริหารส่วนตำบลเทพราช            ได้ดำเนินการโครงการตามข้อบัญญัติงบประมาณ ปี 2556 ในเขตพื้นที่ โดยได้รับความร่วมมือ การส่งเสริมและสนับสนุนจาก           ภาคประชาชน ภาครัฐ และภาคเอกชนในพื้นที่ ตลอดจนโครงการต่างๆ ประสบผลสำเร็จด้วยดี ก่อให้ให้เกิดประโยชน์แก่ประชาชนทั้งในพื้นที่ และพื้นที่ใกล้เคียง โดยมีผลการดำเนินงานทีสำคัญดังนี้
1. จัดงานประเพณีสงกรานต์ (รดน้ำผู้สูงอายุ)
2. โครงการแข่งขันกีฬาเทพราชเกมส์ ครั้งที่ 11



ทั้งนี้ หากประชาชนทุกท่านหรือหน่วยงานราชการต่างๆ           ที่เกี่ยวข้องมีข้อสงสัยหรือมีความประสงค์จะเสนอความคิดเห็นหรือข้อเสนอแนะ การบริหารงานขององค์การบริหารส่วนตำบลเทพราช ทราบ เพื่อที่จะได้พิจารณาการวางแผนพัฒนาและปรับปรุง              การดำเนินการ ตอบสนองความต้องการของประชาชนในพื้นที่ในระยะต่อไป ขอบคุณครับ
นายศิริพงศ์  พรหมแก้ว(ประธานสภาฯ)
 
จากการรายงานผลการปฏิบัติงานในรอบปีงบประมาณ           พ.ศ.2556 สมาชิกสภาฯ ท่านใด สงสัยหรือไม่

ที่ประชุม


-ไม่มี-
4. รายงานผลการติดตามและประเมินผลแผนพัฒนาท้องถิ่น ประจำปีงบประมาณ พ.ศ. ๒๕๕๖
นายศิริพงศ์  พรหมแก้ว(ประธานสภาฯ)
 
ขอเชิญฝ่ายบริหารชี้แจงรายละเอียด 
นายไชยา  ขนอม(นายกอบต.เทพราช)


องค์การบริหารส่วนตำบลเทพราช ได้จัดทำแผนยุทธศาสตร์     การพัฒนาและแผนพัฒนา 3 ปี (พ.ศ.2556 – 2558)                          ตามกระบวนการที่บัญญัติไว้ในระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 โดยผ่านการมีส่วนร่วมของประชาชน เช่น การจัดเวทีประชาคม การประชุมกรรมการชุมชน              
/เพื่อรับฟัง...
-๘-

เพื่อรับฟังปัญหาและความต้องการที่แท้จริงของประชาชนในพื้นที่
     
ก่อนนำมาจัดทำโครงการเพื่อพัฒนาพื้นที่ ที่บรรจุไว้ในแผนพัฒนา 3 ปี ต่อไป





องค์การบริหารส่วนตำบลเทพราช ได้ประกาศใช้แผนพัฒนา
สามปี (พ.ศ.2556-2558) เมื่อวันที่ 28 มิถุนายน 2555 โดยได้ กำหนดโครงการที่จะดำเนินการตามแผนพัฒนา 3  ปี โดยมีรายละเอียดปรากฏตามเอกสารที่ได้แจกให้กับสมาชิกสภาฯ ทุกท่านแล้ว 

ระเบียบวาระที่ ๒
  

เรื่อง รับรองรายงานการประชุม สมัยประชุมสมัยวิสามัญ     สมัยที่ ๒ ครั้งที่ ๑ ประจำปี พ.ศ.๒๕๕๖ เมื่อวันที่ ๒๗ กันยายน ๒๕๕๖  

นายศิริพงศ์  พรหมแก้ว(ประธานสภาฯ)

รายงานการประชุมสภาฯ สมัยประชุมวิสามัญ สมัยที่ ๒                ครั้งที่ ๑ ประจำปี พ.ศ.๒๕๕๖ เมื่อวันที่ ๒๗  กันยายน ๒๕๕๖ ได้ผ่านการตรวจสอบของคณะกรรมการตรวจสอบรายงานการประชุมแล้ว               และถามที่ประชุมว่ามีสมาชิกท่านใดจะแก้ไขเพิ่มเติม หรือไม่
ที่ประชุม

ไม่มี
นายศิริพงศ์  พรหมแก้ว(ประธานสภาฯ)
 
ถ้าไม่มีสมาชิกท่านใดเพิ่มเติมหรือแก้ไข จะขอมติจากที่ประชุมในการรับรองรายงานการประชุมสภาฯ สมัยประชุมวิสามัญ สมัยที่ ๒ ครั้งที่ ๑ ประจำปี พ.ศ.๒๕๕๖ เมื่อวันที่ ๒๗  กันยายน ๒๕๕๖  
นายอวยพร  ราชฤทธิ์(เลขานุการสภาฯ)

มีสมาชิกสภาฯ ในที่ประชุม 24 ท่าน 
นายศิริพงศ์  พรหมแก้ว(ประธานสภาฯ)

ถือว่าเป็นองค์ประชุมตามมาตรา ๕๖ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ ๒๕ สมาชิกสภาฯ                ท่านใดเห็นชอบรับรองรายงานการประชุมสมัยวิสามัญ สมัยที่ ๒            ครั้งที่ ๑ ประจำปี พ.ศ.๒๕๕๖ เมื่อวันที่ ๒๗  กันยายน ๒๕๕๖   
มติที่ประชุม

มีมติเห็นชอบ  ๒๒  เสียง



ไม่เห็นชอบ   -    เสียง



งดออกเสียง  ๒   เสียง 

ที่ประชุม

ที่ประชุมได้มีมติด้วยเสียงข้างมากรับรองรายงานการประชุมสมัยประชุมวิสามัญ สมัยที่ ๒ ครั้งที่ ๑ ประจำปี พ.ศ.๒๕๕๖ เมื่อวันที่ ๒๗  กันยายน ๒๕๕๖ 
/ระเบียบ...

-๙-
ระเบียบวาระที่  ๓

เรื่อง  ด่วน
ไม่มี 

ระเบียบวาระที่ ๔           

ญัตติเสนอเพื่อพิจารณา


๔.๑ เรื่อง การพิจารณาร่างข้อบัญญัติองค์การบริหารส่วนตำบลเทพราช เรื่อง การควบคุมแหล่งเพาะพันธุ์ยุงลาย พ.ศ.2556

นายศิริพงศ์  พรหมแก้ว(ประธานสภาฯ)

ขอให้ฝ่ายบริหารผู้เสนอญัตติชี้แจงรายละเอียด
นายไชยา  ขนอม(นายกอบต.เทพราช)

โดยทีเป็นการสมควรตราข้อบัญญัติองค์การบริหารส่วนตำบลเทพราช ว่าด้วยการควบคุมแหล่งเพาะพันธุ์ยุงลาย พ.ศ.2556 ภายในเขตตำบลเทพราช


อาศัยอำนาจตามความในมาตรา 71 ประกอบมาตรา 67           แห่งพระราชบัญญัติสภาตำบลและองค์การบริหารส่วนตำบล            พ.ศ.2537 และที่แก้ไขเพิ่มเติม และมาตรา 20 แห่งพระราชบัญญัติการสาธารณสุข พ.ศ.2535 อันเป็นพระราชบัญญัติที่มีบทบัญญัติ           บางประการเกี่ยวกับการจำกัดสิทธิและเสรีภาพของบุคคลซึ่งมาตรา 29 ประกอบกับมาตรา 32 มาตรา 33 มาตรา 34 มาตรา 41 และมาตรา 13 ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลเทพราช โดยความเห็นชอบของสภาองค์การบริหารส่วนตำบลเทพราช และนายอำเภอสิชล จึงตราข้อบัญญัติไว้ดังต่อไปนี้
 
ข้อ ๑ ข้อบัญญัตินี้ เรียกว่า “ข้อบัญญัติองค์การบริหารส่วนตำบลเทพราช เรื่อง การควบคุมแหล่งเพาะพันธุ์ยุงลาย พ.ศ. ๒๕๕๖”
 
ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลเทพราช นับแต่วันถัดจากวันที่ได้ติดประกาศไว้โดยเปิดเผย ณ ที่ทำการองค์การบริหารส่วนตำบลเทพราชแล้วเจ็ดวัน
ข้อ ๓ บรรดาข้อบัญญัติ ประกาศ ระเบียบและคำสั่งอื่นใด          ในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทน
ข้อ ๔ ในข้อบัญญัตินี้ 

“มูลฝอย” หมายความว่า เศษกระดาษ เศษผ้า เศษอาหาร เศษสินค้า เศษวัตถุ ถุงพลาสติกภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่น และหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชน 
“อาคาร” หมายความว่า ตึก บ้าน เรือน โรง ร้าน แพ คลังสินค้าสำนักงาน หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือ              เข้าใช้สอยได้
/ที่หรือทาง...

-๑๐-

“ที่หรือทางสาธารณะ” หมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้
“แหล่งเพาะพันธุ์ยุงลาย” หมายความว่า สภาวะที่มีน้ำขังได้ในระยะเวลาที่เกินกว่าเจ็ดวันซึ่งยุงลายสามารถวางไข่และพัฒนาเป็น          ลูกน้ำได้
“เจ้าพนักงานท้องถิ่น” หมายความว่า นายกองค์การบริหารส่วนตำบลเทพราช
“เจ้าพนักงานสาธารณสุข” หมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการ           ตามพระราชบัญญัติการสาธารณสุข พ.ศ. ๒๕๓๕
ข้อ ๕ ห้ามมิให้ผู้ใดทิ้งหรือทำให้มีขึ้นซึ่งมูลฝอยที่อาจเป็นแหล่งเพาะพันธุ์ยุงลาย อาทิ กระป๋อง กะลา ยางรถยนต์ หรือมูลฝอยอื่นๆ              ที่ขังน้ำได้ในที่หรือทางสาธารณะ เว้นแต่ในที่หรือในถังรองรับมูลฝอยที่องค์การบริหารส่วนตำบลเทพราชจัดไว้ให้
ข้อ ๖ เจ้าของหรือผู้ครอบครองอาคารหรือเคหสถานต้องเก็บกวาดและดูแลมิให้มีมูลฝอยที่อาจเป็นแหล่งเพาะพันธุ์ยุงลาย อาทิ กระป๋อง กะลา ยางรถยนต์ หรือมูลฝอยอื่นๆ ที่ขังน้ำได้ในบริเวณอาคารหรือเคหสถาน รวมทั้งบริเวณรอบๆ ทั้งนี้โดยเก็บลงถังมูลฝอยที่มีฝาปิดหรือบรรจุถุงพลาสติกที่มีการผูกรัดปากถุงหรือวิธีการอื่นใดที่            เจ้าพนักงานสาธารณสุขแนะนำ
ในกรณีที่องค์การบริหารส่วนตำบลเทพราช ให้บริการเก็บขนมูลฝอยเพื่อนำไปกำจัด เจ้าของอาคารหรือเคหสถานมีหน้าที่           เสียค่าธรรมเนียมตามข้อบัญญัติว่าด้วยการจัดการมูลฝอยด้วย

 
ข้อ ๗ เจ้าของหรือผู้ครอบครอง อาคาร เคหสถาน หรือสถานที่ใดๆ ที่มีแหล่งน้ำที่อาจเป็นแหล่งเพาะพันธุ์ยุงลายจะต้องดูแลมิให้เป็นแหล่งเพาะพันธุ์ยุงลาย 

ข้อ ๘ เจ้าของหรือผู้ครอบครอง อาคาร เคหสถาน ต้องดูแลทำความสะอาดและเปลี่ยนน้ำในแจกัน ถ้วยรองขาตู้กับข้าว ภาชนะอื่นๆ         ที่มีน้ำขัง อย่างน้อยทุกเจ็ดวัน หรือใส่สารที่ป้องกันการวางไข่ของยุงได้ และกรณีตุ่มน้ำต้องจัดให้มีฝาปิด ตาข่าย หรือวัสดุ ที่สามารถป้องกันยุงลงไปวางไข่ในตุ่มน้ำที่มีอยู่ในอาคารและเคหสถาน รวมทั้งข้อปฏิบัติอื่นๆ ที่องค์การบริหารส่วนตำบลเทพราช ประกาศกำหนด
ข้อ ๙ ในกรณีที่องค์การบริหารส่วนตำบลเทพราช ได้จัดเจ้าหน้าที่ไปทำการกำจัดยุงในอาคาร หรือเคหสถาน หรือสถานที่ใดๆ เจ้าของหรือผู้ครอบครองอาคาร เคหสถาน หรือสถานที่นั้น จะต้องให้ความร่วมมือและอำนวยความสะดวกตามสมควรตามความเห็นของเจ้าพนักงานสาธารณสุข
/ข้อ 10....

-๑๑-
ข้อ ๑๐ ผู้ใดฝ่าฝืนข้อ ๕ และข้อ ๖ ต้องระวางโทษตามมาตรา ๗๓ วรรคสองแห่งพระราชบัญญัติการสาธารณสุข พ.ศ.๒๕๓๕ 

ข้อ ๑๑ ผู้ใดฝ่าฝืนข้อ ๗ ข้อ ๘ และข้อ ๙ ต้องระวางโทษปรับไม่เกินหนึ่งพันบาท 

ข้อ ๑๒ ให้นายกองค์การบริหารส่วนตำบลเทพราช รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้
นายศิริพงศ์  พรหมแก้ว(ประธานสภาฯ)

ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติมฉบับที่ 2 พ.ศ.2554             ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็น          สามวาระแต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ จึงขอหารือที่ประชุม

นายไชยา  ขนอม(นายกอบต.เทพราช)

ขอเสนอให้พิจารณาสามวาระรวดเดียว
นายศิริพงศ์  พรหมแก้ว(ประธานสภาฯ)

ตามที่นายกอบต.เทพราช เสนอให้พิจารณาร่างข้อบัญญัติอบต.เทพราช เรื่อง การควบคุมแหล่งเพาะพันธุ์ยุงลาย พ.ศ.2556        สามวาระรวดเดียว จึงขอถามที่ประชุมสภาฯ ว่าอนุมัติให้พิจารณา            สามวาระรวดเดียว หรือไม่ ขอให้เลขานุการสภาฯ นับองค์ประชุม

นายอวยพร  ราชฤทธิ์(เลขานุการสภาฯ)

มีสมาชิกสภาฯ ในที่ประชุม 24 ท่าน 
นายศิริพงศ์  พรหมแก้ว(ประธานสภาฯ)

ถือว่าเป็นองค์ประชุมตามมาตรา ๕๖ แห่งพระราชบัญญัติ           สภาตำบลและองค์การบริหารส่วนตำบล พ.ศ.๒๕๓๗ ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ ๒๕ สมาชิกสภาฯ                ท่านใดอนุมัติให้พิจารณาร่างข้อบัญญัติอบต.เทพราช เรื่อง การควบคุมแหล่งเพาะพันธุ์ยุงลาย พ.ศ.2556 สามวาระรวดเดียว 
มติที่ประชุม

มีมติอนุมัติ  ๑๙  เสียง



ไม่อนุมัติ   -      เสียง



งดออกเสียง  ๕   เสียง 

นายศิริพงศ์  พรหมแก้ว(ประธานสภาฯ)

ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔               ข้อ ๔๗ ในการพิจารณาร่างข้อบัญญัติ วาระที่ 1 ให้ที่ประชุมสภาองค์การบริหารส่วนตำบลหากมีสมาชิกสภาองค์การบริหารส่วนตำบล

 /ประสงค์...

-๑๒-
ประสงค์อภิปรายห้ามไม่ให้ที่ประชุมลงมติก่อนที่สมาชิกสภาฯ                       ได้อภิปรายในเรื่องนั้นๆ ตามสมควรก่อน สมาชิกสภาฯ ท่านใดประสงค์จะอภิปราย ขอเชิญครับ 

นายมานุศร  แก้วเรือง(ส.อบต.หมู่ที่ 1) 

กระผมไม่เข้าใจร่างข้อบัญญัติอบต.เทพราช เรื่อง การควบคุมแหล่งเพาะพันธุ์ยุงลาย พ.ศ.2556 ในหลักการเหตุผล                กรณีผู้ครอบครอง เช่น ที่ทำให้เกิดแหล่งเพาะพันธ์ยุงลาย กระป๋อง กะลา ยางรถยนต์
นายศิริพงศ์  พรหมแก้ว(ประธานสภาฯ)

ขอเชิญเจ้าหน้าที่
นางสายทิพย์  ผิวเหมาะ(นิติกร)

ในข้อที่ 6 ของร่างข้อบัญญัติฯ คือ ผู้ครอบครองอาคาร หรือเคหสถานในหมู่บ้านทั่วไป เพื่อรักษาความสะอาด ต้องเก็บกวาดดูแล               มิให้มีมูลฝอยอันเป็นแหล่งเพาะพันธุ์ยุงลาย ยกตัวอย่างเช่น กระป๋อง กะลา ยางรถยนต์
นายศิริพงศ์  พรหมแก้ว(ประธานสภาฯ)

มีสมาชิกสภาท่านใด สงสัยอีกหรือไม่

นายมานุศร  แก้วเรือง(ส.อบต.หมู่ที่ 1) 

ถ้าไม่มีการปฏิบัติตามข้อบัญญัติฯ นี้ มีโทษปรับไม่เกินหนึ่งพันบาท ถ้าแจ้งให้เจ้าหน้าที่ไปฉีดยุงลาย ถ้าเจ้าหน้าที่ไม่ไปปรับด้วยหรือไม่
นายศิริพงศ์  พรหมแก้ว(ประธานสภาฯ)

ขอเชิญหัวหน้าสำนักงานปลัด

นางเบญจวรรณ  ขาวเขียว(หัหน้าสำนักปลัด)
 
ร่างข้อบัญญัติอบต.เทพราช เรื่อง การควบคุมแหล่งเพาะพันธุ์ยุงลาย พ.ศ.2556 วัตถุประสงค์ของการออกข้อบัญญัติ เพื่อความปลอดภัยของประชาชนตำบลเทพราช เพื่อให้ทุกครัวเรือนได้ช่วยกันดูแลในการควบคุมดูแลยุงลายในแต่ละบ้าน กะละมัง กะลา หรืออะไร    ก็ได้ที่สามารถเป็นแหล่งเพาะพันธุ์ยุงลาย ทีนี้ถ้าเกิดว่าครอบครัวใด             ไม่ช่วยกันดูแล และเป็นแหล่งที่เพาะพันธุ์ยุงลาย ก็จะมีโทษปรับไม่เกินหนึ่งพันบาทเป็นมาตรการช่วยกันดูแลแหล่งเพาะพันธุ์ยุง              ส่วนเรื่องการพ่นหมอกควันทางอปพร.และรพสต. ช่วยกันดูแลอยู่แล้วอีกด้านหนึ่ง อยากให้ถ่ายทอดถึงประชาชนในตำบลเทพราชให้ดูแลตรงนี้ด้วย จึงได้ร่างข้อบัญญัตินี้ขึ้น
นายศิริพงศ์  พรหมแก้ว(ประธานสภาฯ)

 ตามที่เจ้าหน้าที่ชี้แจงรายละเอียดพอสมควร ไม่ทราบว่า สมาชิกสภาฯ ท่านใด มีข้อสงสัย อีกหรือไม่
ที่ประชุม

ไม่มี
/นายศิริพงศ์...
-๑๓-
นายศิริพงศ์  พรหมแก้ว(ประธานสภาฯ) 

พักการประชุม 10 นาที
นายศิริพงศ์  พรหมแก้ว(ประธานสภาฯ) 

ต่อจากนี้จะขอมติในที่ประชุมว่า เห็นชอบให้รับหลักการร่างข้อบัญญัติอบต.เทพราช เรื่อง การควบคุมแหล่งเพาะพันธุ์ยุงลาย                  พ.ศ.2556 หรือไม่ ขอให้เลขานุการสภาฯ นับองค์ประชุม
นายอวยพร  ราชฤทธิ์(เลขานุการสภาฯ)

มีสมาชิกสภาฯ ในที่ประชุม 24 ท่าน 
นายศิริพงศ์  พรหมแก้ว(ประธานสภาฯ)

ถือว่าเป็นองค์ประชุมตามมาตรา ๕๖ แห่งพระราชบัญญัติ               สภาตำบลและองค์การบริหารส่วนตำบล พ.ศ.๒๕๓๗ ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ ๒๕ สมาชิกสภาฯ                ท่านใดเห็นชอบรับหลักการร่างข้อบัญญัติอบต.เทพราช เรื่อง             การควบคุมแหล่งเพาะพันธุ์ยุงลาย พ.ศ.2556 ขอมติที่ประชุม  
มติที่ประชุม

รับหลักการ  ๒๑  เสียง



ไม่รับหลักการ   -  เสียง



งดออกเสียง  ๓    เสียง 

นายศิริพงศ์  พรหมแก้ว(ประธานสภาฯ)

เมื่อที่ประชุมสภาฯ มีมติรับหลักการแห่งร่างข้อบัญญัติเรื่อง             การควบคุมแหล่งเพาะพันธุ์ยุงลาย พ.ศ.2556 แล้ว ตามระเบียบกระทรวงมหาดไทยว่าด้วยข้อบังคับข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ 45 วรรค 2 เมื่อที่ประชุมสภาอนุมัติให้พิจารณาสามวาระรวดเดียวแล้ว             การพิจารณาในวาระที่สองนั้น ให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานกรรมการ              แปรญัตติ ข้อ 49 วรรค 4 ในการพิจารณาร่างข้อบัญญัติวาระที่สอง กรณีพิจารณาสามวาระรวดเดียว ผู้แปรญัตติอาจเสนอคำแปรญัตติ      ด้วยวาจาได้


เรียนถามสมาชิกสภาฯ ว่ามีท่านใดจะเสนอคำแปรญัตติ            ร่างข้อบัญญัติเรื่อง การควบคุมแหล่งเพาะพันธุ์ยุงลาย พ.ศ.2556
ที่ประชุม

ไม่มี 
นายศิริพงศ์  พรหมแก้ว(ประธานสภาฯ)

หากไม่มีสมาชิกท่านใดเสนอคำแปรญัตติร่างข้อบัญญัติ เรื่อง         การควบคุมแหล่งเพาะพันธุ์ยุงลาย พ.ศ.2556 ขอมติที่ประชุมว่าเห็นชอบให้คงร่างเดิม ของร่างข้อบัญญัติฯ ดังกล่าวหรือไม่ ขอให้เลขานุการสภาฯ นับองค์ประชุม
นายอวยพร  ราชฤทธิ์(เลขานุการสภาฯ)

มีสมาชิกสภาฯ ในที่ประชุม 24 ท่าน 
/นายศิริพงศ์...
-๑๔-
นายศิริพงศ์  พรหมแก้ว(ประธานสภาฯ)

ถือว่าเป็นองค์ประชุมตามมาตรา ๕๖ แห่งพระราชบัญญัติ               สภาตำบลและองค์การบริหารส่วนตำบล พ.ศ.๒๕๓๗ ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ ๒๕ สมาชิกสภาฯ                ท่านใดเห็นชอบให้คงร่างเดิม ร่างข้อบัญญัติอบต.เทพราช                    เรื่อง การควบคุมแหล่งเพาะพันธุ์ยุงลาย พ.ศ.2556 ขอมติที่ประชุม  
มติที่ประชุม

เห็นชอบ  ๒๑    เสียง


ไม่เห็นชอบ   -    เสียง



งดออกเสียง  ๓   เสียง 

นายศิริพงศ์  พรหมแก้ว(ประธานสภาฯ)

ต่อไปขอพิจารณาร่างข้อบัญญัติอบต.เทพราช เรื่อง การควบคุมแหล่งเพาะพันธุ์ยุงลาย พ.ศ.2556 ในวาระที่สามให้ตราเป็นข้อบัญญัติ
 

ขอมติที่ประชุมว่าเห็นชอบให้ตราเป็นข้อบัญญัติอบต.เทพราช เรื่อง การควบคุมแหล่งเพาะพันธุ์ยุงลาย พ.ศ.2556 หรือไม่                 ขอให้เลขานุการสภาฯ นับองค์ประชุม
นายอวยพร  ราชฤทธิ์(เลขานุการสภาฯ)

มีสมาชิกสภาฯ ในที่ประชุม 24 ท่าน 
มติที่ประชุม

เห็นชอบ  ๒๐     เสียง



ไม่เห็นชอบ   -    เสียง



งดออกเสียง  ๔   เสียง 

นายศิริพงศ์  พรหมแก้ว(ประธานสภาฯ)
 
๔.๒ เรื่อง การพิจารณาร่างแผนพัฒนาสามปี พ.ศ.2557-2559 (เพิ่มเติมฉบับที่ ๑)

นายศิริพงศ์  พรหมแก้ว(ประธานสภาฯ)

ขอเชิญทางฝ่ายบริหาร ผู้เสนอญัตติชี้แจงรายละเอียด
นายไชยา  ขนอม(นายกอบต.เทพราช) 

ตามที่ องค์การบริหารส่วนตำบลเทพราช ได้อนุมัติและประกาศใช้แผนพัฒนาสามปี พ.ศ.2557- 2559 เมื่อวันที่ 14 พฤษภาคม 2556 แล้วนั้น


บัดนี้ องค์การบริหารส่วนตำบลเทพราช มีความจำเป็น                 ต้องเพิ่มเติมโครงการในแผนพัฒนาสามปี (พ.ศ.2557-2559)               เพื่อแก้ไขปัญหาเร่งด่วนให้สอดคล้องกับสถานการณ์ปัจจุบัน และเป็นการตอบสนองต่อความต้องการของประชาชน ดังนั้น จึงเพิ่มเติมโครงการในแผนพัฒนาสามปี (พ.ศ.2557-2559) องค์การบริหารส่วนตำบลเทพราช ซึ่งจะนำไปสู่การแก้ไขปัญหาได้อย่างทันท่วงที ตอบสนองต่อความต้องการของประชาชนในพื้นที่ตำบลเทพราช                 
/ได้อย่าง...

-๑๕-
 

ได้อย่างแท้จริง  


ดังนั้น เพื่อให้เป็นไปตามระเบียกระทรวงมหาดไทยว่าด้วย                การจัดทำแผนพัฒนาองค์กรปกครองส่วนท้องถิ่น พ.ศ.2548 ข้อ 22          จึงได้จัดทำแผนพัฒนาสามปี (พ.ศ.2557-2559) เพิ่มเติม(ฉบับที่1)                      ขององค์การบริหารส่วนตำบลเทพราชนี้ขึ้น


โดยมีรายละเอียดโครงการพัฒนาแผนพัฒนาสามปี (พ.ศ.2556 ถึง 2559) เพิ่มเติม (ฉบับที่ 1) องค์การบริหารส่วนตำบล              เทพราช ดังนี้


ยุทธศาสตร์ที่ 2 การพัฒนาด้านบริการชุมชนและสังคม            เพื่อคุณภาพชีวิตที่ดีขึ้น 
      
 2.6 แนวทางการพัฒนาด้านการจัดให้มีการรักษาความปลอดภัยในชีวิตและทรัพย์สินของประชาชน
  
ลำดับที่ 1 โครงการจัดหาเครื่องแต่งกายงานป้องกันและบรรเทาสาธารณภัย เป้าหมาย คือ จัดหาเครื่องแต่งกายให้แก่อปพร.           ผู้ปฏิบัติหน้าที่ภายในตำบลเทพราช เช่น ชุดอปพร. ชุดวอร์ม งบประมาณอบต.เทพราช 50,000 บาท
 ยุทธศาสตร์ที่ 3 การพัฒนาด้านเศรษฐกิจ
3.1 แนวทางการพัฒนาด้านส่งเสริมกลุ่มอาชีพ
  
ลำดับที่ 1 โครงการขยายบทบาทศูนย์ซ่อมสร้างเพื่อชุมชน     (FIX IT CENTER) เป้าหมาย คือ ช่างชุมชน ประชาชนผู้รับบริการ จำนวน 1,000 คน ได้รับความรู้พัฒนาทักษะในการใช้ การดูแลรักษาและซ่อมบำรุงเครื่องมือ อุปกรณ์การประกอบอาชีพและเครื่องมือเครื่องใช้ในครัวเรือน งบประมาณอบต.เทพราช 50,000 บาท

 


ยุทธศาสตร์ที่ 5 การบริหารจัดการองค์การและบริหารกิจการบ้านเมืองที่ดี



5.3 แนวทางการพัฒนาด้านระบบฐานข้อมูลยานพาหนะ เครื่องมือเครื่องใช้สำนักงาน เทคโนโลยีให้ทันสมัยและมีประสิทธิภาพ



ลำดับที่ 1 โครงการจัดซื้อรถบรรทุก 6 ล้อ เอนกประสงค์              เทท้ายติดเครนและกระเช้าไฟฟ้า เป้าหมาย คือ จัดซื้อรถบรรทุก 6 ล้อเอนกประสงค์เทท้ายติดเครนและกระเช้าไฟฟ้า จำนวน 1 คัน งบประมาณอบต.เทพราช 2,600,000 บาท



ลำดับที่ 2 โครงการจัดซื้อรถฟาร์มแทรกเตอร์ เป้าหมาย คือจัดซื้อรถฟาร์มแทรกเตอร์ ขนาดไม่น้อยกว่า 85 แรงม้า ชนิดขับเคลื่อน
   4 ล้อ พร้อมติดตั้งอุปกรณ์ประกอบด้วยชุดใบมีดดันดินหน้าหลังคา                  กันแดด จำนวน 1 คัน งบประมาณอบต.เทพราช 1,600,000 บาท



ลำดับที่ 3 โครงการจัดซื้อเครื่องรับส่งวิทยุระบบ VHF/FM ชนิดมือถือ 5 วัตต์ เป้าหมาย คือ จัดซื้อเครื่องรับส่งวิทยุระบบ VHF/FM ชนิดมือถือ 5 วัตต์ ประกอบด้วย ตัวเครื่อง แท่นชาร์ท แบตเตอรี่ 1 ก้อน เสายาง เหล็กพับ จำนวน 8 เครื่อง งบประมาณอบต.เทพราช 96,000 บาท




     


/๕.๔ แนวทาง....
-๑๖-
 




 
5.4 แนวทางการพัฒนาด้านการส่งเสริมการมีส่วนร่วมของ





ประชาชนในระบอบประชาธิปไตย






ลำดับที่ 1 โครงการสำรวจและจัดเก็บข้อมูลพื้นฐาน เป้าหมาย 


คือ ดำเนินการจัดเก็บข้อมูลพื้นฐานตำบลเทพราช ทั้ง 15 หมู่บ้านงบประมาณอบต.เทพราช 50,000 บาท

นายศิริพงศ์  พรหมแก้ว(ประธานสภาฯ)

ตามที่ทางฝ่ายบริหารชี้แจง มีสมาชิกสภาฯท่านใด สงสัย





หรือไม่

ที่ประชุม 

ไม่มี
นายศิริพงศ์  พรหมแก้ว(ประธานสภาฯ)

ขอมติที่ประชุมว่าเห็นชอบร่างแผนพัฒนาสามปี พ.ศ.2557-2559 เพิ่มเติม (ฉบับที่ 1) หรือไม่ ขอให้เลขานุการสภาฯ นับองค์ประชุม
นายอวยพร  ราชฤทธิ์(เลขานุการสภาฯ)

มีสมาชิกสภาฯ ในที่ประชุม 24 ท่าน 
นายศิริพงศ์  พรหมแก้ว(ประธานสภาฯ)

ถือว่าเป็นองค์ประชุมตามมาตรา ๕๖ แห่งพระราชบัญญัติ               สภาตำบลและองค์การบริหารส่วนตำบล พ.ศ.๒๕๓๗ ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ ๒๕ สมาชิกสภาฯ                ท่านใดเห็นชอบร่างแผนพัฒนาสามปี พ.ศ.2557-2559 เพิ่มเติม               (ฉบับที่ 1) ขอมติที่ประชุม  
มติที่ประชุม

เห็นชอบ  ๒๒    เสียง



ไม่เห็นชอบ   -   เสียง



งดออกเสียง  ๒   เสียง 


นายศิริพงศ์  พรหมแก้ว(ประธานสภาฯ)
 
๔.3 เรื่อง การพิจารณาตั้งจ่ายเป็นรายการใหม่ในหมวดค่าครุภัณฑ์ โครงการจัดซื้อเครื่องรับส่งวิทยุ ระบบ VHF/FM ชนิดมือถือ 5 วัตต์
 
ขอเชิญนายกอบต.ชี้แจง

นายไชยา  ขนอม(นายกอบต.เทพราช) 

การโอนมาตั้งจ่ายเป็นรายการใหม่ 
          

ด้านบริหารงานทั่วไปแผนงานบริหารงานทั่วไป งานบริหารงานทั่วไป งบดำเนินการ หมวดค่าครุภัณฑ์ ประเภทครุภัณฑ์ไฟฟ้าและวิทยุ รายการจัดซื้อเครื่องรับส่งวิทยุ ระบบ VHF/FM ชนิดมือถือ 5 วัตต์ ประกอบด้วย ตัวเครื่อง แท่นชาร์ท แบตเตอรี่ 1 ก้อน เสายาง                  เหล็กพับ จำนวน 8 เครื่องๆ ละ 12,000 บาท งบประมาณตั้งไว้ 96,000 บาท
 

/โอนลดจาก...

-๑๗-
 

โอนลดจาก


ด้านบริการชุมชนและสังคม แผนงานการศาสนาวัฒนธรรมและนันทนาการ งานกีฬาและนันทนาการ งบดำเนินการ หมวดค่าใช้สอย ประเภทรายจ่ายเกี่ยวเนื่องกับการปฏิบัติงานราชการที่ไม่เข้าลักษณะรายจ่ายหมวดอื่นๆ โครงการจัดการแข่งขันกีฬาและกรีฑาระดับตำบล “เทพราชเกมส์” งบประมาณ ตั้งไว้ 600,000 บาท คงเหลือก่อนโอน 545,000 บาท โอนลดครั้งนี้ 96,000 บาท ยอดเงินงบประมาณหลังโอน 449,000 บาท
นายศิริพงศ์  พรหมแก้ว(ประธานสภาฯ)

ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 จนถึงฉบับแก้ไขเพิ่มเติม    (ฉบับที่ 3 พ.ศ.254๓) ข้อ 27 การโอนงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่เป็นอำนาจอนุมัติของสภาท้องถิ่น 


จึงขอมติสภาองค์การบริหารส่วนตำบลเทพราชว่าเห็นชอบให้โอนไปตั้งจ่ายเป็นรายการใหม่ตามที่นายกฯ เสนอหรือไม่ ขอให้เลขานุการสภาฯ นับองค์ประชุม
นายอวยพร  ราชฤทธิ์(เลขานุการสภาฯ)

มีสมาชิกสภาฯ ในที่ประชุม 24 ท่าน 
นายศิริพงศ์  พรหมแก้ว(ประธานสภาฯ)

ถือว่าเป็นองค์ประชุมตามมาตรา ๕๖ แห่งพระราชบัญญัติ               สภาตำบลและองค์การบริหารส่วนตำบล พ.ศ.๒๕๓๗ ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่นพ.ศ.๒๕๔๗ และที่แก้ไขเพิ่มเติมฉบับที่ ๒ พ.ศ.๒๕๕๔ ข้อ ๒๕ สมาชิกสภาฯ                ท่านใดเห็นชอบ ขอมติที่ประชุม  
มติที่ประชุม

เห็นชอบ  ๒๒  เสียง



ไม่เห็นชอบ   -    เสียง



  งดออกเสียง  ๒   เสียง 

นายศิริพงศ์  พรหมแก้ว(ประธานสภาฯ)
 
๔.4 เรื่อง การพิจารณาแก้ไขปัญหาฝายน้ำล้นอ่าวยางแดง

ขอเชิญนายสุชาติ  รู้จัก สมาชิกสภาฯ หมู่ที่ 10 ชี้แจง รายละเอียด 

นายสุชาติ  รู้จัก(ส.อบต.หมู่ที่ 10)
 
เนื่องด้วยได้เกิดภัยพิบัติอุทกภัยจากมรสุมตะวันออกเฉียงใต้

พัดปกคลุมภาคใต้และอ่าวไทยอย่างแรงประกอบด้วยความกดอากาศต่ำเคลื่อนตัวเข้าปกคลุมภาคใต้ทำให้ฝนตกหนักน้ำท่วมฉับพลัน และน้ำป่าไหลหลากในหมู่ที่ 10 ต.เทพราช ทำให้พืชผลทางการเกษตรเสียหาย ทำให้ถนนหลายสายชำรุด โดยเฉพาะสายบ้านเผียน -                
/อ่าวยางแดง...

-๑๘-
 
อ่าวยางแดง ทำให้สัญจรไปมาลำบาก และน้ำยังชะล้างทรายมาทับถมบริเวณหน้าฝายน้ำล้นอ่าวยางแดง ซึ่งเป็นปัญหาต่อการใช้น้ำ           ของชาวบ้านในหมู่ที่ 10 ,5,4,13 เป็นอย่างมาก และเป็นอุปสรรค              ต่อการเดินทาง


ดังนั้น จึงขอให้ทางฝ่ายบริหารช่วยแก้ปัญหาเป็นการด่วน เพราะถ้าหากว่าทรายจะเข้าท่อประปาซึ่งยากต่อการแก้ปัญหาและถ้าเป็นไปได้ กระผมขอให้ชาวบ้านในหมู่ที่ 10 ซึ่งเป็นเจ้าของพื้นที่ได้มีส่วนร่วมได้นำทรายออกจากพื้นที่ เพื่อให้เกิดจิตสำนึกต่อชุมชน 

นายศิริพงศ์  พรหมแก้ว(ประธานสภาฯ)  

ขอเชิญฝ่ายบริหารชี้แจงรายละเอียด


นายไชยา  ขนอม(นายกอบต.เทพราช) 

เนื่องด้วยฝายชลประทานในหมู่ที่ 10 ทางชลประทานคลอง            ท่าทนได้มอบให้เป็นขององค์การบริหารส่วนตำบลเทพราช ในส่วนที่ท่านสมาชิกฯ หมู่ที่10 เสนอ ในส่วนตรงนี้เป็นอำนาจหน้าที่ขององค์การบริหารส่วนตำบลเทพราช ในส่วนตรงนี้จะรีบดำเนินการให้ถูกต้องตามระเบียบ กระผมก็จะปรึกษากับท้องถิ่นจังหวัดต่อไป ว่าจะทำอย่างไรไม่ผิดระเบียบ เพื่อแก้ปัญหาให้ประชาชนในพื้นที่อย่างเร็วที่สุด ส่วนทรายก็ต้องเอาออกแน่นอนเพราะว่าเป็นปัญหาที่จะต้องเกิดปัญหาแน่นอน แต่จะเอาออกอย่างไรให้ถูกระเบียบ และผลจากการศึกษาเป็นอย่างไรก็จะนำมาบอกต่อสมาชิกสภาฯ ทุกท่านทราบ ต่อไป
นายศิริพงศ์  พรหมแก้ว(ประธานสภาฯ)  

สมาชิกสภาฯ หมู่ที่ 10 ว่าอย่างไร
นายสุชาติ  รู้จัก(ส.อบต.หมู่ที่ 10)
 
ถ้าทำไม่ได้เร็วๆ นี้ ทรายล้นฝายแน่นอน
นายไชยา  ขนอม(นายกอบต.เทพราช) 

  ถ้าไม่ผิดระเบียบก็จะรีบดำเนินการให้เร็วที่สุด 
ระเบียบวาระที่ ๕  

เรื่องอื่นๆ

นายศิริพงศ์  พรหมแก้ว(ประธานสภาฯ)

มีสมาชิกสภาฯ หมู่ที่ 2 นายพงศ์ศักดิ์  ศรีใหม่ สอบถามเรื่อง ขอติดกระจกทางโค้งทั่วทั้งตำบลเทพราช ตามสี่แยก สามแยก ทางโค้ง เพื่อลดอุบัติเหตุ
นายไชยา  ขนอม(นายกอบต.เทพราช) 

การติดตั้งกระจกโค้งนั้นช่วยลดอุบัติเหตุได้ ในส่วนตรงนี้ขอฝากส่วนโยธาที่รับผิดชอบ หรือสมาชิกท่านใดเสนอว่ามีโค้ง หรือสามแยก
ตรงไหน ก็เสนอได้ว่าเหมาะสมติดตั้งตรงไหนได้ และในขั้นตอนต่อไป               ก็จะอยู่ในเรื่องขั้นตอนพัสดุ ต่อไป 
นายศิริพงศ์  พรหมแก้ว(ประธานสภาฯ)

สมาชิกสภาฯ ท่านใดมีอะไรอีกหรือไม่
/นายสังวร...
-๑๙-
นายสังวร  โจมฤทธิ์(ส.อบต.หมู่ที่ 3)

1. กระผมต้องการสอบถามการซ่อมแซมไฟฟ้าสาธารณะ ภายในหมู่บ้าน หมู่ที่ 3 ซึ่งยังไม่ได้รับบริการ
                                                          ๒. การถมหลุมบ่อตามซอยต่างๆ พร้อมฝังท่อระบายน้ำ 
บัดนี้หมู่ที่ 3 ได้ถมหลุมบ่อไป 1 สาย เหลืออีก 5 สาย ยังไม่ได้ทำ            ขอฝ่ายบริหารชี้แจงด้วย

นายไชยา  ขนอม(นายกอบต.เทพราช) 

กรณีไฟฟ้าสาธารณะหมู่ที่ 3 ได้ชี้แจงไปแล้วครับว่ายังไม่ได้ซ่อม เนื่องจากผู้รับจ้างเจ้าของรถซ่อมเกิดอุบัติเหตุ คงเหลือเฉพาะหมู่ที่ 3                  ที่ยังไม่ได้ซ่อม






ส่วนเรื่องถมหลุมบ่อได้สั่งการให้ฝ่ายโยธาดำเนินการแล้ว 
ถ้าจะต้องฝังท่อก็ให้ฝัง หลังจากนี้ก็จะรีบดำเนินการประสานเรื่องโครงการที่ขอไว้กับกรมต่างๆ และถ้าโครงการอนุมัติก็จะนำงบประมาณมาดำเนินการแก้ไขปัญหาให้ประชาชนโดยเร็วที่สุด ขอให้สมาชิกสภาฯอดทนในส่วนตรงนี้ 

นายสังวร  โจมฤทธิ์(ส.อบต.หมู่ที่ 3)

กระผมต้องการให้การถมหลุมบ่อโดยให้นายช่างไปสำรวจดีกว่า เหมารวม หมู่ไหนมีปัญหามากก็ถมมากไปเลย ตามความจำเป็น

นายไชยา  ขนอม(นายกอบต.เทพราช) 

กระผมเองก็อยากให้มันดีเหมือนท่านสมาชิกสภาฯ กล่าว               แต่เกรงว่าในส่วนงบประมาณจะไม่เพียงพอ กระผมตั้งใจเต็มที่พร้อมช่วยเหลือให้ความสะดวก รวดเร็ว ขอบคุณครับ

นายศิริพงศ์  พรหมแก้ว(ประธานสภาฯ)

สมาชิกสภาฯ มีอะไรอีกหรือไม่
ที่ประชุม

ไม่มี
นายศิริพงศ์  พรหมแก้ว(ประธานสภาฯ)

ถ้าไม่มีขอปิดการประชุม และประธานได้กล่าวปิดประชุม
ปิดประชุมเวลา  ๑๕.๓๐  น.




ลงชื่อ      อวยพร  ราชฤทธิ์    ผู้บันทึกรายงานการประชุม


          (นายอวยพร  ราชฤทธิ์)
                                                              เลขานุการสภาองค์การบริหารส่วนตำบลเทพราช


ลงชื่อ      ศิริพงศ์  พรหมแก้ว ผู้ตรวจสอบรายงานการประชุม


          (นายศิริพงศ์  พรหมแก้ว)

                                                              ประธานสภาองค์การบริหารส่วนตำบลเทพราช
/ลงชื่อ...

-๒๐-

ลงชื่อ     สถิต  จิตเขม้น    ผู้ตรวจสอบรายงานการประชุม


          (นายสถิต  จิตเขม้น)
                                                              คณะกรรมการตรวจรายงานการประชุม


ลงชื่อ     อรุณ  เนาวโคอักษร  ผู้ตรวจสอบรายงานการประชุม


          (นายอรุณ  เนาวโคอักษร)

                                                              คณะกรรมการตรวจรายงานการประชุม

 

ลงชื่อ      สำเนา  แกล้วกล้า   ผู้ตรวจสอบรายงานการประชุม


          (นายสำเนา  แกล้วกล้า)

                                                              คณะกรรมการตรวจรายงานการประชุม
